فرقد سبخی

ابو یعقوب فرقد بن یعقوب السبخی البصری (پیدائش: 650ء یا 670ء— وفات: 729ء) تابعی تھے اور تابعی کبیر حضرت حسن بصری کے شاگرد تھے۔

سوانح 
فرقد غالباً 650ء یا 670ء میں بصرہ میں پیدا ہوئے۔ وہ پیدائشی طور پر نصرانی تھے اور فرقد کے والد یعقوب السبخی تھے اور فرقد کی کنیت ابو یعقوب تھی۔ بصرہ کی نسبت سے بصری کہلاتے تھے۔ فرقد نے ابتدائی زِندگی میں ہی اسلام قبول کر لیا تھا۔ فرقد کے آباؤ اجداد آرمینیا سے تھے جن کی نسبت سے ارمینی بھی کہلایا کرتے تھے۔ فرقد غالباً مدینہ منورہ میں طویل عرصے تک مقیم رہے۔ مدینہ منورہ میں اقامت کے دوران میں ہی اُنہوں نے امام مالک بن انس اور مدینہ منورہ میں موجود تابعین سے اخذ علم کرتے رہے۔

روایت حدیث 
فرقد نے ابراہیم بن یزید النخعی، انس بن مالک، ربعی بن حراش، سعید بن جبیر، شمیط مولیٰ ثوبان، عاصم بن عمرو البَجلی، شہر بن حوشب، قتادہ بن دعامہ، مرہ بن شراحیل، ابی العلاء یزید بن عبداللہ بن الشخیر، ابی منیب الجرشی اور ابی المھزم سے حدیث روایت کی ہے۔

وفات 
فرقد کا انتقال 131ھ میں مرض طاعون میں ہوا۔

مزید دیکھیے 
 حسن بصری

حوالہ جات 

729ء کی وفیات
آٹھویں صدی کی وفیات
بصری شخصیات
تابعین
سابقہ آرمینی مسیحی
مسلمان مبلغین
مسیحیت سے اسلام قبول کرنے والی شخصیات
تابعی راویان حدیث
Short description is different from Wikidata